**FINANCIJSKI REZULTATI POSLOVANJA PODUZETNIKA U 2015. GODINI NA RAZINI   
VELIKIH URBANIH PODRUČJA, PULE, SLAVONSKOG BRODA I ZADRA**

|  |  |
| --- | --- |
| Veliko urbano područje[[1]](#footnote-1) grada Pule čine gradovi Pula i Vodnjan te općine Barban, Ližnjan, Marčana, Medulin i Svetvinčenat. Veliko urbano područje grada Slavonski Brod čine grad Slavonski Brod i općine Brodski Stupnik, Sibinj, Donji Andrijevci, Podcrkavlje, Klakar, Garčin, Bebrina, Bukovlje i Gornja Vrba. Veliko urbano područje grada Zadra čine gradovi Zadar i Nin te općine Bibinje, Galovac, Kali, Kukljica, Novigrad, Poličnik, Posedarje, Preko, Ražanac, Sukošan, Škabrnja, Vrsi i Zemunik Donji.  Ukupno je u 2015. godini bilo 7.306 poduzetnika čije je sjedište na prostoru obuhvaćenom trima velikim urbanim područjima: Pula, Slavonski Brod i Zadar. Riječ je o poduzetnicima koji su sastavili i u Registar godišnjih financijskih izvještaja podnijeli točan i potpun godišnji financijski izvještaj za 2015. godinu. Od navedenoga broja, najviše je poduzetnika na području Velikog urbanog područja Pula (3.468, udio u RH 3,3 %), a najmanji je broj poduzetnika u Velikom urbanom području Slavonski Brod (1.151, udio u RH 1,1 %).  Kod 7.306 poduzetnika bilo je 43 098 zaposlenih, što je prosječno 5,9 zaposlenih po poduzetniku. U 2015. godini poduzetnici sa sjedištem u dva od tri velika urbana područja iskazali su pozitivan konsolidirani financijski rezultat (Slavonski Brod i Zadar). Najveći udio u RH prema većini rezultata iskazanih u tablici 1. imaju poduzetnici sa sjedištem u Velikom urbanom području Zadar. Poduzetnici sa sjedištem u u Velikom urbanom području Pula brojniji su i njihov je udio osim u broju poduzetnika najveći u gubitku prije oporezivanja i gubitku razdoblja (2,8 %). Poduzetnici na razini toga urbanog područja ostvarili neto gubitak od 100,7 milijuna kuna. | **Najviše ZAPOSLENIH kod poduzetnika u VUP Zadar 15.960** |
| **Poduzetnici VUP Slavonski Brod poslovali s NETO DOBITI od**  **36,4 mil. kn** |
| **NETO GUBITAK**  **poduzetnika**  **VUP Pula**  **100,7 mil. kn** |

**Tablica 1. Osnovni financijski podaci poslovanja poduzetnika na području Velikih urbanih područja u 2015. g.**

(iznosi u tisućama kuna, prosječne plaće u kunama)

|  |  |  |  |  |  |  |  |
| --- | --- | --- | --- | --- | --- | --- | --- |
| **Opis** | **Velika urbana područja (VUP)** | | | | | | **RH** |
| **Pula** | **Udio u RH** | **Slavonski Brod** | **Udio u RH** | **Zadar** | **Udio u RH** |
| Broj poduzetnika | 3.468 | 3,3% | 1.151 | 1,1% | 2.687 | 2,5% | 106.569 |
| Broj zaposlenih | 15.815 | 1,9% | 11.323 | 1,4% | 15.960 | 1,9% | 838.584 |
| Ukupni prihodi | 7.545.581 | 1,2% | 5.698.984 | 0,9% | 9.634.325 | 1,5% | 639.647.947 |
| Ukupni rashodi | 7.558.940 | 1,2% | 5.625.366 | 0,9% | 9.471.776 | 1,5% | 616.954.490 |
| Dobit prije oporezivanja | 517.258 | 1,2% | 252.216 | 0,6% | 648.285 | 1,5% | 41.857.586 |
| Gubitak prije oporezivanja | 530.617 | 2,8% | 178.598 | 0,9% | 485.736 | 2,5% | 19.164.129 |
| Dobit razdoblja | 430.366 | 1,2% | 216.831 | 0,6% | 580.550 | 1,6% | 35.925.884 |
| Gubitak razdoblja | 531.110 | 2,8% | 180.462 | 1,0% | 482.867 | 2,6% | 18.786.380 |
| **Konsolidirani financijski rezultat – dobit (+) ili gubitak (-) razdoblja** | **-100.744** | - | **36.370** | 0,2% | **97.683** | 0,6% | **17.139.504** |
| Izvoz | 2.043.035 | 1,8% | 1.796.057 | 1,6% | 2.525.952 | 2,2% | 115.314.299 |
| Uvoz | 1.003.193 | 1,0% | 736.652 | 0,7% | 1.025.620 | 1,0% | 104.465.187 |
| Investicije u novu dugotrajnu imovinu | 728.648 | 1,9% | 520.720 | 1,4% | 1.483.169 | 3,9% | 38.444.856 |
| Prosječna mjeseč. neto plaća po zaposlenom | 5.010 | 99,8% | 4.628 | 92,2% | 4.853 | 96,7% | 5.019 |

*Izvor: Fina, Registar godišnjih financijskih izvještaja, obrada GFI-a za 2015. godinu*

Prema visini ostvarenog ukupnog prihoda među poduzetnicima sa sjedištem na području obuhvaćenom urbanim područjima gradova Pula, Slavonski Brod i Zadar najbolji su poduzetnici: [TANKERSKA PLOVIDBA d.d.](https://www.transparentno.hr/pregled/44952903763/c45125bfc15af0faadb37cf4d6e2bb031168ad4a067cb7ef894e6215d896d8e45d4d88aae55a9d0edf8b5bb1c62ad99a7a61b74b1cb4183fc063fb1687943616) iz Zadra i [ALUFLEXPACK NOVI d.o.o.](https://www.transparentno.hr/pregled/23268154531/2b575623d4e21e39313c0c80b41b7698a3032f4c7c867c24b067c7879fcc3b49fdb5a6dc0378a17fcba203811c9a07d9153aa99889ea37a2b8c2f7463a22e7db) iz Poličnika sa ostvarenih 1,1 milijardu kuna ukupnog prihoda te [ULJANIK Brodogradilište d.d.](https://www.transparentno.hr/pregled/21764428190/04bfdee385108998cc48027cc8a736416a246fcc41059110a1104a910080f981eff46902d1e0f7bab0b0ce14e3fe60bc375cb844568eecd44537d14da0ce2fa1) iz Pule sa ostvarenih 761,4 milijun kuna ukupnoga prihoda. Prema visini ostvarenog ukupnog prihoda među poduzetnicima sa sjedištem u Velikom urbanom području Slavonski Brod, najbolji su poduzetnici [Đuro Đaković Termoenergetska postrojenja d.o.o](https://www.transparentno.hr/pregled/73880953014/9e0b48cfb1b20f9dd0f47b6bcc685506d9129fe6a0277650f7e501e1dbe34fd541574d9bad1edf8030bfe4fc6e53382aa193beb1ee00a90ce3314fbcca5b471b). iz Slavonskog Broda sa ostvarenih 599,6 milijuna kuna i [PROJEKTGRADNJA d.o.o.](https://www.transparentno.hr/pregled/19659143269/9356b1317fa48d91e65050244147d33b3816528ec7835170244183cc415b22c2590fcf1930a0f4943b34ce7410d1a2c22d41a636977786dbcefdec7280cd757a) iz Gornje Vrbe sa ostvarenih 519,5 milijuna kuna ukupnoga prihoda.

Prema kriteriju ostvarene dobiti razdoblja među poduzetnicima sa sjedištem na području obuhvaćenom urbanim područjima gradova Pula, Slavonski Brod i Zadar, najbolji su poduzetnici [TANKERSKA PLOVIDBA d.d.](https://www.transparentno.hr/pregled/44952903763/c45125bfc15af0faadb37cf4d6e2bb031168ad4a067cb7ef894e6215d896d8e45d4d88aae55a9d0edf8b5bb1c62ad99a7a61b74b1cb4183fc063fb1687943616) iz Zadra, sa ostvarenih 118,6 milijuna kuna dobiti razdoblja i [Calucem d.o.o](https://www.transparentno.hr/pregled/61418654605/63810180d0e9d746459658a82c2bb12a25bdaad412acbb3d2a464ed5c30d2348cc060a8a95d4a38495afc1a8e046e978118c8a559fd62859d7a02769ca8fac5d). iz Pule, sa ostvarenih 71,5 milijuna kuna dobiti razdoblja.

Najveći izvoz ostvarili su [TANKERSKA PLOVIDBA d.d.](https://www.transparentno.hr/pregled/44952903763/c45125bfc15af0faadb37cf4d6e2bb031168ad4a067cb7ef894e6215d896d8e45d4d88aae55a9d0edf8b5bb1c62ad99a7a61b74b1cb4183fc063fb1687943616) iz Zadra (720,9 milijuna kuna) i [ALUFLEXPACK NOVI d.o.o.](https://www.transparentno.hr/pregled/23268154531/2b575623d4e21e39313c0c80b41b7698a3032f4c7c867c24b067c7879fcc3b49fdb5a6dc0378a17fcba203811c9a07d9153aa99889ea37a2b8c2f7463a22e7db) iz Poličnika (691,3 milijuna kuna).

Na području Velikog urbanog područja grada Slavonski Brod najveći je prosječan broj zaposlenih po poduzetniku (9,8).

**Tablica 2. Pokazatelji poslovanja poduzetnika na području Velikih urbanih područja RH u 2015. godini**

|  |  |  |  |  |
| --- | --- | --- | --- | --- |
| **Opis** | **Veliko urbano područje** | | | **RH** |
| **Pula** | **Slavonski Brod** | **Zadar** |
| Broj zaposlenih po poduzetniku | 4,6 | 9,8 | 5,9 | 7,9 |
| Produktivnost rada (prihod po zaposlenom u kn) | 477.115 | 503.310 | 603.654 | 762.771 |
| Produktivnost rada (dobit/gubitak razdoblja po zaposl. u kn) | -6.370 | 3.212 | 6.121 | 20.439 |
| Ekonomičnost ukupnog poslovanja (u % na 2 decimale) | 99,82 | 101,31 | 101,72 | 103,68 |
| Koeficijent financijske stabilnosti (u % na 2 decimale) | 1,11 | 1,26 | 1,29 | 1,03 |
| Koeficijent tekuće likvidnosti (u % na 2 decimale) | 0,85 | 0,82 | 0,71 | 0,94 |

*Izvor: Fina, Registar godišnjih financijskih izvještaja, obrada GFI-a za 2015. godinu*

Prema produktivnosti (prihodu po zaposlenom), na prvom su mjestu poduzetnici Velikog urbanog područja grada Zadar sa 604 tisuće kuna, a slijede poduzetnici Velikog urbanog područja grada Slavonski Brod sa 503 tisuće kuna te poduzetnici Velikog urbanog područja grada Pula sa 477 tisuća kuna po zaposlenom. Sve navedene vrijednosti ispod su produktivnost poduzetnika na razini RH koja je u 2015. godini iznosila 763 tisuće kuna.

Prema pokazatelju ekonomičnosti redovnog poslovanja poduzetnici sa područja Velikog urbanog područja grada Zadar (101,7 %) i Velikog urbanog područja grada Slavonski Brod (101,3 %) iskazali su veće vrijednosti u odnosu na poduzetnike Velikog urbanog područja grada Pula (99,8 %). Međutim, poduzetnici sa područja obuhvaćenom velikim urbanim područjima gradova Pula, Slavonski Brod i Zadar iskazali su niže vrijednosti u odnosu na pokazatelj ekonomičnosti redovnog poslovanja poduzetnika u RH (103,7 %).

**Grafikon 1. Pokazatelji ekonomičnosti redovnog poslovanja u 2015. godini na razini 3 velika urbana područja**

*(u % na jednu decimalu)*

*Izvor: Fina, Registar godišnjih financijskih izvještaja, obrada GFI-a za 2015. godinu*

Financijski pokazatelji profitabilnosti poduzetnika s područja obuhvaćenom velikim urbanim područjima gradova Pula, Slavonski Brod i Zadar u 2015. godini (rentabilnosti prometa neto, rentabilnosti ukupne imovine neto te rentabilnosti vlastitog kapitala) niži su odnosu na financijske pokazatelje poduzetnika u RH.

**Tablica 3. Pokazatelji uspješnosti poslovanja u 2015. godini na razini velikih urbanih područja – Pule, Slavonskog Broda i Zadra** *(u % na dvije decimale)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Pokazatelji uspješnosti poslovanja** | | **Ekonomičnost redovnog poslovanja,** | | **Rentabilnost prometa neto** | | **Rentabilnost ukupne imovine neto** | | **Rentabilnost vlastitog kapitala** | |
| **Veliko urbano područje** | **Broj poduzet.** | (ukupni prihodi/ukupni rashodi)\*100) | | (dobit ili gubitak razdoblja/ukupni prihod)\*100) | | ((dobit ili gubitak razdoblja/ukupna aktiva)\*100) | | ((dobit ili gubitak razdoblja / (kapital i rezerve + rezerviranja)) \*100) | |
| **2014.** | **2015.** | **2014.** | **2015.** | **2014.** | **2015.** | **2014.** | **2015.** |
| Pula | 3.468 | 101,27 | 102,31 | 0,01 | -1,34 | 0,01 | -0,60 | 0,02 | -2,57 |
| Slavonski B. | 1.151 | 100,81 | 102,66 | -1,23 | 0,64 | -1,03 | 0,58 | -5,84 | 3,53 |
| Zadar | 2.687 | 103,42 | 105,15 | -2,78 | 1,01 | -1,26 | 0,49 | -6,21 | 2,40 |
| **RH** | **106.569** | **103,86** | **104,59** | **1,41** | **2,68** | **0,82** | **1,57** | **2,23** | **4,10** |

*Izvor: Fina, Registar godišnjih financijskih izvještaja, obrada GFI-a za 2015. godinu*

Najviša prosječna mjesečna neto plaća u 2015. godini obračunana je kod poduzetnika Velikog urbanog područja grada Pula i iznosila je 5.010 kuna, odnosno 8,3 % više od iznosa prosječne mjesečne neto plaće zaposlenih kod poduzetnika Velikog urbanog područja grada Slavonski Brod i 6,8 % više od iznosa prosječne mjesečne neto plaće zaposlenih kod poduzetnika Velikog urbanog područja grada Zadar. Najniža prosječna mjesečna neto plaća obračunana je zaposlenima u Velikom urbanom području grada Slavonski Brod (4.628 kuna).

Za usporedbu, prosječna mjesečna obračunana neto plaća zaposlenih kod poduzetnika na razini RH u 2015. godini iznosila je 5.019 kuna.

**Grafikon 2. Prosječna mjesečna neto plaća po zaposlenom u 2015. g. u velikim urbanim područjima u RH**

*(iznosi u kn)*

*Izvor: Fina, Registar godišnjih financijskih izvještaja**za 2015. godinu*

***O urbanim aglomeracijama i većim i manjim urbanim područjima***

Izdvajanje urbanih (i ruralnih odnosno ruralnih i mješovitih) područja predstavlja jedan od izazovnijih zadataka suvremene politike regionalnog razvoja. Vrlo često se urbana područja odnosno granice urbanih područja određuju ovisno o namjeni i nisu izdvojena jednom jedinstvenom definicijom.

Za politiku regionalnog razvoja izdvajanje urbanih područja znači naći kompromis između različitih sektora, lokalnih želja za uključivanjem/isključivanjem dijela teritorija u urbani prostor i administrativnih granica (koje osiguravaju pravo odlučivanja u nekom prostoru).

Zakon o regionalnom razvoju odredio je tri tipa urbanih područja:

* **4 urbane aglomeracije** (sjedišta u Zagrebu, Splitu, Rijeci i Osijeku);
* **veća urbana područja** - gradovi koji na razini jedinica lokalne samouprave imaju više od 35 000 stanovnika, a nisu uključeni u urbane aglomeracije;
* **manja urbana područja** - gradovi koji imaju manje od 35 000 stanovnika, ali njihova središnja naselja imaju više od 10 000 stanovnika ili su sjedišta županija.

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://rgfi.fina.hr/JavnaObjava-web/jsp/prijavaKorisnika.jsp) *rezultata poslovanja poduzetnika RH, po županijama i po gradovima i općinama u 2015. g. Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://rgfi.fina.hr/JavnaObjava-web/jsp/prijavaKorisnika.jsp) *slanjem SMS poruku na broj 818058. te korištenjem* [*WEB aplikacije JRR*](https://jrr.fina.hr/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

1. Zakonom o regionalnom razvoju (NN, 147/14), koji je u primjeni od 1. siječnja 2015. godine, uvedena je mogućnost stvaranja urbanih aglomeracija uz mogućnost širenja i na druge veće gradove, s ciljem ostvarenja strategije Europske unije do 2020. godine [↑](#footnote-ref-1)